
Poziția care trebuie adoptată, în numele Uniunii, în cadrul procedurii scrise a participanților la Înțelegerea sectorială privind creditele la export pentru aeronave civile (denumită în continuare „ISA”) este de a accepta modificările aduse notelor de articolului 28 din apendicele II (Rate minime ale primelor), astfel cum figurează în prezenta anexă. Adăugirile sunt marcate cu caractere aldine subliniate:
„ 
APENDICELE II - RATELE MINIME ALE PRIMELOR
28. Pentru fiecare categorie de risc, se calculează o suprataxă care reflectă condițiile pieței (MRS) după cum urmează:
                                                   MRS = B*{[0,5*(MCS-CAS)]-RBR]}
unde: 
- B este un coeficient de ponderare care variază de la 0,7 până la 0,35 în funcție de categoria de risc aplicată, conform tabelului 4 de mai jos.
- MCS este o medie mobilă de 90 de zile a marjelor mediane ale creditelor (Median Credit Spreads, MCS) publicate de agenția Moody’s, cu o durată medie de 7 ani. 
- CAS (Credit Adjustment Spread - marja de ajustare a creditului) se aplică pentru a alinia rata de bază istorică a MCS la noua rată de bază fără risc a MCS, ca urmare a întreruperii LIBOR; se aplică o CAS de 29 de puncte de bază.

